summary: جہالت غربت کے خاتمے کیلئے اقوام متحدہ کی سفیر کے طورپر خدمات انجام دینا چاہتی ہوں مہک نور
text: لاہور اردو پوائنٹ اخبارتازہ ترین این این ئی 27 مارچ2017ء اداکارہ مہک نور نے کہا ہے کہ جہالت اور غربت کے خاتمے کے لئے اقوام متحدہ کی سفیر کے طورپر خدمات انجام دینا چاہتی ہوں انہوںنے این این ائی سے خصوصی گفتگو کرتے ہوئے کہا کہ اپنی ذات کی حد تک جہاں تک ممکن ہو سکے غریب لوگوں کی خدمت کرنے کی کوشش کرتی ہوں مگر پورے ملک سے جہالت اور غربت کا خاتمہ کرنا اکیلے میرے بس میں نہیں میری دلی خواہش ہے کہ میں اقوام متحدہ کی سفیر کے طور پر پاکستان سمیت دیگر ایسے ملکوں میں کام کروں جہاں غربت کے اندھیرے اور جہالت نے ڈیرے ڈال رکھے ہیں مہک نور نے کہا کہ شوبز کی دنیا میں رہ کر عام لوگوں کو صرف یہ احساس ہوتا ہے کہ ہمیں صرف اپنی ذات اور کام سے محبت ہے جبکہ حقیقت اس کے برعکس ہے کسی بھی ہمدرد کی طرح میں بھی اپنے ملک کے غریبوں کے لئے درد محسوس کرتی ہوں